Mullaperiyar മരംമുറി: ഭരണകക്ഷിയില് എതിര്പ്പ്, ഉത്തരവിനെതിരെ വാഴൂര് സോമന് മുഖ്യമന്ത്രിയറിഞ്ഞെന്ന് പ്രതിപക്ഷം തിരുവനന്തപുരം: മുല്ലപ്പെരിയാര് mullaperiyar ബേബി ഡാമിന് സമീപത്തെ മരങ്ങള് വെട്ടുന്നത് tree felling കേരളം അനുമതി നല്കിയത് ഉദ്യോഗസ്ഥതലത്തിലാണെന്നും മന്ത്രിമാര് അറിഞ്ഞിട്ടില്ലെന്നുമുള്ള വനംമന്ത്രി എകെ ശശീന്ദ്രന്റെ വാദങ്ങള്ക്കെതിരെ പ്രതിഷേധം ശക്തം. മരംമുറി വിഷയം സര്ക്കാര് ഗൗരവമായി അന്വേഷിക്കണമെന്ന് പീരുമേട് എംഎല്എ വാഴൂര് സോമന് ആവശ്യപ്പെട്ടു. മുഖ്യമന്ത്രി അറിഞ്ഞുകൊണ്ടുള്ള കള്ളക്കളിയാണ് മുല്ലപ്പെരിയാറില് നടക്കുന്നതെന്ന് ബിജെപി സംസ്ഥാന അധ്യക്ഷന് കെ സുരേന്ദ്രനും മുഖ്യമന്ത്രി അറിഞ്ഞിരുന്നുവെന്നതിന് തെളിവുണ്ടെന്ന് കെപിസിസി അധ്യക്ഷന് കെ സുധാകരനും പറഞ്ഞു. പുതിയ ഡാം എന്ന കേരളത്തിന്റെ ആവശ്യത്തില് വെള്ളം ചേര്ക്കുന്ന നിലപാട് ഉദ്യോഗസ്ഥര് സ്വകരിച്ചതിനെതിരെ സര്ക്കാര് അന്വേഷണം വേണമെന്ന് സിപിഐ എംഎല്എ വാഴൂര് സോമന് ആവശ്യപ്പെട്ടു. മുല്ലപ്പെരിയാര് സ്ഥിതി ചെയ്യുന്നത് പീരുമേടിലെ എംഎല്എ കൂടിയാണ് വാഴൂര് സോമന്. മാധ്യമങ്ങളിലൂടെയാണ് മരംമുറിക്ക് കേരളം അനുമതി നല്കിയതെന്ന വിവരമറിഞ്ഞത്. ഉടന് തന്നെ വനംവകുപ്പിലെ ഉന്നത ഉദ്യോഗസ്ഥരെ ബന്ധപ്പെട്ടു. പാട്ട ഭൂമിയിലെ മരംമുറിക്ക് ഉദ്യോഗസ്ഥ തലത്തില് തീരുമാനമെടുക്കാമെന്നാണ് അവര് അറിയിച്ചത്. എന്നാല് പാട്ടഭൂമിയെന്നതിലുപരി സുപ്രീം കോടതി ഇടപെട്ട രണ്ട് സംസ്ഥാനങ്ങള് തമ്മിലുള്ള വിഷയമാണിത്. അത്തരത്തിലൊരു വിഷയത്തില് നയപരമായ തീരുമാനമാണ് വേണ്ടതെന്നും ഉദ്യോഗസ്ഥര് തീരുമാനത്തോട് യോജിപ്പില്ലെന്നും അദ്ദേഹം ഏഷ്യാനെറ്റ് ന്യൂസിനോട് പറഞ്ഞു. Mullapperiyarഅറിഞ്ഞത് സ്റ്റാലിന്റെ കത്ത് കണ്ടപ്പോള്, മുല്ലപ്പെരിയാര് മരംമുറി വിവാദത്തില് വനംമന്ത്രി പുതിയ ഡാമെന്ന ആവശ്യത്തില് കേരളത്തിലെ ഭരണ പ്രതിപക്ഷങ്ങള് ഒരുമിച്ച് മുന്നോട്ട് പോകുന്ന സമത്ത് നയപരമായ ഒരു തീരുമാനമായിരുന്നു എടുക്കേണ്ടിയിരുന്നത്. സുപ്രീം കോടതി പറഞ്ഞുവെന്ന പേരില് ഉദ്യോഗസ്ഥര് എടുക്കേണ്ട തീരുമാനമല്ലിത്. പുതിയ ഡാം എന്ന കേരളത്തിന്റെ ആവശ്യത്തില് വെള്ളംചേര്ക്കുന്ന നിലപാടാണ് ഉദ്യോഗസ്ഥരില് നിന്നും ഉണ്ടായതെന്നും അദ്ദേഹം വിമര്ശിച്ചു. ധിക്കാരപരമായ നിലപാടാണ് ഉദ്യോഗസ്ഥരുടെ ഭാഗത്ത് നിന്നുണ്ടായതെന്നും ഇത് ഗൌരവകരമായി എടുത്ത് സര്ക്കാര് അന്വേഷണം നടത്തണമെന്നും അദ്ദേഹം ആവശ്യപ്പെട്ടു. അതേ സമയം മുല്ലപ്പെരിയാരില് മരംമുറിക്കുള്ള അനുമതി നല്കിയത് മുഖ്യമന്ത്രി പിണറായി വിജയന് അറിഞ്ഞാണെന്നും ജുഡീഷ്യല് അന്വേഷണം വേണമെന്നും കെപിസിസി അധ്യക്ഷന് കെ സുധാകരന് ആവശ്യപ്പെട്ടു. തമിഴ്നാടിന്റെ താത്പര്യമാണ് കേരള സര്ക്കാര് സംരക്ഷിക്കുന്നത്. ആഭ്യന്തര വകുപ്പ് അറിഞ്ഞാണ് ഉത്തരവിട്ടതെന്നതിന് തെളിവുണ്ടെന്നും സമയമാകുമ്ബോള് പുറത്തുവിടുമെന്നും അദ്ദേഹം പറഞ്ഞു. ഉത്തരവ് പിന്വലിക്കണം. കേരളത്തിലെ ജനങ്ങളെ ഒറ്റുകൊടുക്കുന്ന നിലപാടാണ് ഉണ്ടായത്. വിഷയത്തില് ജുഡീഷ്യല് അന്വേഷണം വേണം. ഒന്നും അറിഞ്ഞില്ലെന്ന് പറയുന്ന വനം മന്ത്രി സ്ഥാനത്ത് ഇരിക്കണോ എന്ന് അദ്ദേഹം ചിന്തിക്കണം. മാനാഭിമാനമുണ്ടെങ്കില് മന്ത്രി രാജിവക്കണമെന്നും സുധാകരന് ആവശ്യപ്പെട്ടു. മുഖ്യമന്ത്രി അറിഞ്ഞുള്ള നാടകമാണ് നടന്നതെന്ന് ബിജെപിയും കുറ്റപ്പെടുത്തി. മുഖ്യമന്ത്രി അറിഞ്ഞുകൊണ്ടുള്ള കള്ളക്കളിയാണ് മുല്ലപ്പെരിയാറില്നടക്കുന്നത്. ബേബിഡാമിലെ മരം മുറിക്കുള്ള അനമതി മുഖ്യമന്ത്രി അറിഞ്ഞാണ് നല്കിയതെന്നും ബിജെപി സംസ്ഥാന അധ്യക്ഷന് കെ സുരേന്ദ്രന് ആരോപിച്ചു. മുഖ്യമന്ത്രി പിണറായി വിജയനും വനം മന്ത്രിയും അറിയാതെ മരംമുറിക്കാന് അനുമതി നല്കാനാകില്ലെന്ന് എന് കെ പ്രേമചന്ദ്രന് ആരോപിച്ചു. നടന്നത് വന് ചതിയാണെന്നും പ്രേമചന്ദ്രന് കുറ്റപ്പെടുത്തി.